google/wiki40b huggingface dataset:
צבי מגנצא

ביוגרפיה

למד אצל הרב אלחנן וסרמן בברנוביץ', בגרודנה אצל הרב שמעון שקופ (אותו החשיב כרבו המובהק) ובישיבת מרכז הרב בירושלים בראשות הרב יעקב משה חרל"פ.
בשנת 1935 נשלח לישיבת מרכז הרב  בירושלים, בראשות הרב אברהם יצחק הכהן קוק, כנראה על מנת להינצל מן הגיוס לצבא. לפני מלחמת העולם השנייה, בשנת התרצ"ט, יצא ללמוד בשיקגו כדי לקבל תואר בהנדסה אלקטרונית ונשאר שם כיוון שלא יכל לחזור, מפני המלחמה. כמה חודשים אחרי המלחמה התחתן, ובשנת התש"ו התמנה כר"מ בישיבת "רבינו זכריה יוסף" בסנט לואיס, ועבר לגור בעיר. בשנת ה'תשי"ט התחיל לשמש כרב קהילת "בית המדרש הגדול", וברבנות זו החזיק עד סוף ימיו. פרסם מאמרים בקובץ אור המזרח של תנועת המזרחי בארצות הברית. 
ספרו "מגן צבי - ספר קדושת הארץ", שיצא בירושלים בשנת תשל"ט, הוא אוסף מאמרים תורניים בעניינים הקשורים בארץ ישראל, קדושת ארץ ישראל, הלכות מדינה, מלכות ישראל וכריתת ברית עם הגויים בארץ. בשנת התשע"ה שני בניו, מרדכי ודוד הוציאו לאור (באנגלית) את כתביו על חמישה חומשי תורה.
הרב מגנצא שאף לעלות לארץ ישראל אך בפועל חי את רוב חייו בארצות הברית, שם נפטר בגיל 75 בעקבות מחלה. הותיר אחריו שני בנים.
קבוצת כלבי הציד של מועדון הכלבים הקנדי

קבוצת כלבי הציד היא קבוצה של גזעי כלבים המשמשת את רוב מועדוני הכלבים המורכבת כמעט לחלוטין מכלבי ציד בלבד. ראה קבוצת כלבי הציד למידע המקושר לרוב מועדוני הכלבים.
מועדון הכלבים הקנדי ממיין את גזעי הכלבים בתוך הקבוצות בסדר אלפביתי כדלקמן:
מהירות רדיאלית

מהירות רדיאלית של עצם ביחס לנקודת ייחוס היא קצב שינוי המרחק בין העצם ובין נקודת הייחוס. המהירות הרדיאלית היא למעשה הטלה של וקטור המהירות של העצם ביחס לנקודת הייחוס על הקו המחבר אותם. הרכיב של המהירות הניצב למהירות הרדיאלית נקרא מהירות משיקה. השימוש העיקרי במהירות רדיאלית הוא באסטרונומיה, שם העצמים הם גרמי שמים והמהירות הרדיאלית מתייחסת לשינוי במרחק שלהם אל נקודת הייחוס שהיא בדרך כלל כדור הארץ, השמש או שביל החלב.

מדידת מהירות רדיאלית

מדידת המהירות הרדיאלית של גרמי שמים נעשית בשתי צורות: מדידה אסטרומטרית מתבצעת עבור גרמי שמים שמרחקם מכדור הארץ ניתן למדידה מדויקת (למשל באמצעות היסט או מכ"ם) על ידי חישוב השינוי במרחק בין שתי נקודות זמן, ומדידה ספקטרומטרית מתבצעת על ידי מדידת ההסחה לאדום או לכחול של האור הנפלט מגרם השמים. מכיוון שלכל גרמי השמים שפולטים קרינה אלקטרומגנטית יש ספקטרום בליעה או ספקטרום פליטה הנובע מההרכב הכימי שלהם, ניתן לזהות את ההסטה של הקווים בספקטרום וממנה לחשב את המהירות הרדיאלית.
מדידה כזו מושפעת תמיד גם מהמהירות של מכשיר המדידה וצריך להביא אותה בחשבון כאשר מחשבים את המהירות הרדיאלית האמיתית של העצם הנצפה. כאשר נקודת הייחוס היא כדור הארץ צריך להתחשב במהירות התנועה של מכשיר התצפית ביחס לכדור הארץ, כמו מהירות התנועה של טלסקופ חלל סביב כדור הארץ או במהירות הסיבוב של כדור הארץ על צירו כאשר התצפית היא קרקעית, וכן בתנועת כדור הארץ סביב נקודת מרכז המסה שלו ושל הירח. כאשר נקודת הייחוס היא השמש צריך להתחשב במהירות התנועה של כדור הארץ סביב השמש וכאשר נקודת הייחוס היא שביל החלב גם במהירות התנועה של השמש סביב מרכז הגלקסיה.

שימושים של מהירות רדיאלית

באסטרונומיה משמשת מדידת המהירות הרדיאלית למספר מטרות:
מדידת המהירות הרדיאלית הממוצעת מאפשרת (יחד עם מדידת המהירות המשיקה) לזהות את כיוון התנועה של גרם השמים ומזה לחשב את מסלולו ואת יחסיו עם גרמי שמים נוספים, כך למשל, כוכבים שהיו בעבר חלק מצביר פתוח שהתפרק, נעים בקירוב באותו הכיוון וכוכבים שהיו חלק ממערכת מרובת כוכבים, שבעקבות סופרנובה הועפו מרכיביה לכיוונים שונים, נעים במסלולים שנראה שמקורם בנקודה משותפת.
מדידת המהירות הרדיאלית של גלקסיה מאפשרת להעריך את מרחקה באמצעות חוק האבל ומדידת המהירות הרדיאלית של החומר באזורים שונים של הגלקסיה מאפשרת לחשב את ההתפלגות של מהירות ההקפה של החומר בגלקסיה כפונקציה של המרחק ממרכזה, וכך ניתן לקבל מידע על התפלגות המסה בגלקסיה ולחשב את מסתה הכוללת.
מדידת השינויים במהירות הרדיאלית של גרם שמיים מאפשרת לזהות שינויים מחזוריים המצביעים על כך שגרם השמים מקיף גרם שמים אפל שלא ניתן לצפייה ישירה או מוקף על ידי גרם שמים כזה. באופן זה ניתן לזהות כוכבים כפולים וכן מערכות של כוכבי לכת.
כיכר הפסלים

כיכר הפסלים (באנגלית: Statue Square; בסינית: 皇后像廣場) היא כיכר להולכי רגל באזור סנטרל שבאי הונג קונג שבהונג קונג.

היסטוריה

הכיכר נבנתה בשלהי המאה ה-19 ביוזמת סר קטצ'יק פול צ'אטר. הכיכר נקראת בשם זה בשל העובדה שבעת הקמתה הוצב בה פסלה של המלכה ויקטוריה, מלכת הממלכה המאוחדת בשנת 1887 על מנת לציין את יובל הזהב למלכותה. מכאן גם שם הכיכר בסינית - "כיכר פסל המלכה".
בעת הקמתה הייתה הכיכר כיכר לכלי רכב. פסלה של ויקטוריה ניצב במרכז הכיכר תחת חופה עשויה שיש.
לימים הוצבו בכיכר פסליהם של הנסיך אלברט בשנת ושל המלך אדוארד השביעי.
ב-24 בפברואר 1906 הוצב באתר פסלו של סר תומאס ג'קסון, מנהל תאגיד הבנקאות הונג קונג ושנגחאי. בהמשך הוצב בכיכר פסלו של המלך ג'ורג' החמישי.
בשנות ה-20 הוקם בכיכר סנוטף הזהה בצורתו לזה המצוי בוייטהול שבלונדון.
במהלך מלחמת העולם השנייה, בתקופת הכיבוש היפני של הונג קונג הורו שלטונות הכיבוש על העברת כל פסלי הברונזה שבכיכר, וכן על העברת פסלי האריות שבחזית הבניין הראשי של HSBC ליפן לשם התכתם. הפסלים נשלחו ליפן והגיעו לאוסקה אולם לא הותכו.
בתום המלחמה הובאו מרבית הפסלים חזרה להונג קונג. פסלו של ג'קסון הושב לכיכר (הנמצאת למול בניין הנהלת הבנק בו כיהן). פסלה של המלכה ויקטוריה הוצב בפארק ויקטוריה, ופסלי האריות הושבו לחזית מבנה הבנק. פסלו של ג'ורג' החמישי לא נמצא.
מאז שנות ה-80 של המאה ה-20 משמשת הכיכר (וכן כיכר הבורסה) כאתר מפגש לעוזרות הבית הפיליפיניות הרבות שבהונג קונג, בימי ראשון (יום המנוחה שלהן).

תיאור הכיכר

בדרום הכיכר, במעלה הגבעה ניצב הבניין הראשי של HSBC במקום בו עמד בעת הקמת הכיכר בניין עיריית הונג קונג הישן (שנהרס בשנת 1933). בצידה המזרחי של הכיכר ניצב בניין בית המשפט העליון הישן של הונג קונג המשמש כיום את המועצה המחוקקת של הונג קונג.
בצידו המערבי של הכיכר ממוקם בניין פרינס.
בעת הקמת הכיכר גבלה הכיכר, בצידה הצפוני, בחוף הים של נמל ויקטוריה. בעקבות ייבוש הים, מצפון לכיכר נמצאת כיכר אדינבורו.
הלורד יושב הראש

תארים ותפקידים

באופן מסורתי, יושב ראש בית הלורדים פעיל פחות בדיונים מאשר יושב ראש בית הנבחרים - הפעיל בדיוני בית הנבחרים, קובע את סדר הדוברים ואת משך נאומם. בעוד שבבית הנבחרים נדרש היושב ראש פעמים רבות בכל דיון לקרוא את הבית לסדר, לקבוע מי ינאם כאשר חברים רבים רוצים להגיב בו זמנית לנואם, ולמנוע קריאות ביניים, יושב ראש בית הלורדים אינו נדרש לפעולות אלה - שכן הן מבוצעות על ידי כל חברי הבית יחד (כאשר כמה לורדים רוצים לדבר יחד, הם מחליטים על סדר הדוברים או שנעשית הצבעה על כך). הבדל נוסף בין בית הנבחרים לבית הלורדים הוא בכך שבבית הנבחרים הנואמים פונים ליושב ראש ומדברים אליו, בעוד שבבית הלורדים הנואמים פונים לכל חברי הבית.
תוארו של "הלורד יושב הראש" נדון בשנת 2003 בוועדת בדיקה שבדקה תארים אפשריים. הוועדה הגישה המלצותיה לוועדה של בית הלורדים שבראשה עמד הלורד לויד, לורד ברוויק אשר ב-12 ביולי 2005 החליטה על תוארו של תפקיד זה ועל סמכויותיו - שהן למעשה הסמכויות שהיו ללורד צ'נסלור בתפקידו כיושב ראש בית הלורדים, לרבות התפקידים הטקסיים שלו בטקס פתיחת הפרלמנט. הוחלט כי הלורד צ'נסלור ימשיך להיות מחזיק החותם הגדול של המדינה - וסמכות זו לא תועבר ללורד יושב הראש.
נושא המשרה נבחר לתקופה של חמש שנים, ויכול לכהן לכל היותר שתי תקופות כהונה. שכרו הוא כשל לורד שהוא שר בממשלת בריטניה (102,685 ליש"ט לשנה (2006)).
עוד הוחלט שמדי הטקס יהיו זהים לאלה של הלורד צ'נסלור - גלימת משי שחור במהלך הדיונים, וגלימת משי שחור עם תחרה מוזהבת במהלך טקסים רשמיים. בניגוד ללורד צ'נסלור, הוא אינו נדרש ללבוש פאה. נקבע כי במהלך הדיונים יישב על שק הצמר. בדומה ליו"ר בית הנבחרים, ובניגוד ללורד צ'נסלור המכהן כשר משפטים, ללורד יושב הראש אין שיוך מפלגתי, ועליו לפעול מבלי להעדיף מפלגה אחת על אחרת. עם בחירתו עליו להתפטר מהמפלגה אליה הוא משתייך. בצו מלכותי שהוצא על ידי המלכה אליזבת השנייה ב־4 ביולי 2006 נקבע כי הלורד יושב הראש יהיה בתפקיד ובמעמד מיד אחר יושב ראש בית הנבחרים.

בחירת הלורד יושב הראש הראשון

ב־6 ביולי 2006 הוצעו תשעה מועמדים לתפקיד זה: שלושה שמרנים: הלורדים רודני אלטון, ג'אנט פוקס, ניוקלס לוות'ר, שני מועמדי מפלגת הלייבור: הלורדים הלן היימן ואייבור ריצ'רד, ליברל דמוקרטי: הלורד רופרט מיטפורד, שני קרוסבנצ'רס: הלורדים טרנס בוסטון ומרגרט ממר, והלורד ג'וליאן גרנפל שאינו משויך לאף מפלגה. ב־4 ביולי 2006 הוכרז על בחירתה של הלן היימן בתור הלורד יושבת הראש הראשונה, אישור המלכה (באמצעות מיופה כוח) ניתן מיד למינוי, והיא תפסה את מקומה על שק הצמר.
קטרגל

קטרגל (בספרדית: Futsal, פוטסל) או כדורגל אולמות הוא גרסה של כדורגל המשוחקת במגרש קטן יותר, לרוב באולם ספורט סגור ותחום. 
הקטרגל הומצא בשנת 1930 באורוגוואי, אך במקביל הומצא עם חוקים אחרים בברזיל. בשל כך בארצות רבות המשחק נקרא "פוטסאל" (Futsal), על שם כינוי המשחק בספרדית ופורטוגזית. 
חוקי המשחק מתמקדים בניצול יכולות האלתור, יצירתיות וטכניקה, שליטה בכדור ויכולת המסירה לטווח קצר של השחקנים.
קיימים שני ארגונים נפרדים המנהלים את הענף: AMF שהוקם בשנת 1971 (ועד שנת 2002 נקרא FIFUSA) ופיפ"א, הפדרציה הבינלאומית לכדורגל, שמקיימת טורנירים משלה מ-1989. תחת כל אחד מהארגונים יש קונפדרציות יבשתיות משלו וכל אחד מהם מקיים תחרויות מטעמו כך שקיימות שתי אליפויות עולם: הגביע העולמי מטעם AMF מתקיים משנת 1982 והגביע העולמי מטעם פיפ"א שמתקיים מ-1989.
נכון לספטמבר 2016, הנבחרת המדורגת ראשונה בעולם על פי שיטת הדירוג ELO לנבחרות פיפ"א היא נבחרת ספרד, כשאחריה מדורגות ברזיל, רוסיה, ארגנטינה ואיטליה. נבחרת ישראל מדורגת במקום ה-79. בשנים 1989 ו-1992 סיימה נבחרת ישראל במקום הרביעי באליפות אירופה של UEFS, הקונפדרציה האירופאית של AMF.

חוקי המשחק

על פי החוקים הרשמיים של הקטרגל, משחקות זו מול זה שתי הקבוצות במשך שתי מחציות. אורך מחצית 20 דקות ( כולל הפסקות).
בדומה לכדורגל, ישנם כרטיסים צהובים ואדומים. לאחר קבלת כרטיס אדום השחקן מורחק מהמגרש, אך לאחר 2 דקות שחקן אחר יכול להחליפו. 
כמו כן ישנם עבירות נצברות לקבוצה כאשר לאחר 5 עבירות כל עבירה נותנת לקבוצה היריבה פנדל ממרחק עשרה מטרים מהשער.
את כדורי החוץ מכניסים למגרש ברגל, בניגוד לכדורגל בו מחזירים עם הידיים. לאחר חוץ וקרן אסור לשחקן להחזיק את הכדור מעבר ל-4 שניות.
כל קבוצה מורכבת מארבעה שחקנים ושוער אחד. מספר החילופים הוא בלתי מוגבל. (ניתן לרשום עד 12 שחקנים מתחלפים)
לרוב משתמשים בכדור קטן יותר (מספר 4) ופחות קופצני מזה המשמש בכדורגל המקצועני.

המגרש

אורך המגרש בקטרגל הוא בן 38-42 מטרים ורוחבו בין 20-25 מטרים. באולמות מדובר בדרך כלל במשטח תיקני של כדוריד.

בישראל

ב-24 במאי 1988 זכתה בית"ר ירושלים באליפות המדינה בקט-רגל בהדרכתו של המאמן אליהו עופר. בטורניר השתתפו 24 קבוצות, והוא נערך בהיכל הספורט מלחה. בגמר נצחה בית"ר את בני-יהודה בתוצאה 3-5.
בישראל מתקיימת מ-1998 ליגת כדורגל באולמות חצי מקצוענית תחת ההתאחדות לכדורגל בישראל.
הלל פבזנר

הרב הלל פבזנר (ביידיש: פעווזנער; כ"ט בטבת תרפ"א - ד' בתשרי תשס"ט) כיהן כאב"ד של "ועד רבני ליובאוויטש - צרפת", ומרבני פריז. היה ממיסדי וחבר נשיאות מרכז רבני אירופה.

ביוגרפיה

נולד בעיר מינסק לאלטא ולרב אברהם ברוך פבזנר, שכיהן כמשפיע במקום. למד בישיבות תומכי תמימים המחתרתיות. עקב הרדיפות נאלצו לנדוד מעיר לעיר, תחילה למד בברדיצ'ב, משם נדד לז'יטומיר ומשם לוואראניז' בשנת תרצ"ט, עם פרוץ מלחמת העולם השנייה, עבר מרוסיה לסמרקנד. בשנת תש"ו הגיע למחנה העקורים פוקינג שבאוסטריה עילית, שם למד בישיבת תומכי תמימים שנפתחה במקום, בראשות הרב אברהם אליהו פלוטקין. משם עבר לפריז. לאחר חתונתו בכסלו תש"ט עם עטקא איידלמן, כיהן כר"מ ומשגיח בישיבת תומכי תמימים בברינואה עד שנת תשל"ט (1979).
בשנת תשי"ג (1953) החל לשמש כרב לחסידי חב"ד בצרפת, כאשר קהילת חב"ד התרחבה הוקם "ועד רבני ליובאוויטש" והרב פבזנר מונה לאב בית הדין, בו הדריך גם את רבני ושליחי חב"ד בצרפת והקים מערכת כשרות הידועה בצרפת.
בשנת תשכ"ב (1962) התמנה לרב בית הכנסת זיביצין ברחוב ראזיע בפריז.
בשנת תשכ"ה (1965) לקח הרב פבזנר על עצמו ניהל של תלמוד תורה שעמד לפני קריסה, בנוסף פתח בצמוד בית ספר חב"די שהתרחב עם השנים. בתשרי תשנ"ב חנך בניין בת 7 קומות של מוסדות חינוך "סיני" לכל הגילים, מקווה, בית חב"ד ועוד.
בתשנ"ה הקים את בניין היכל מנחם, בתשס"ג הקים בניין החינוך נוסף ובו גני ילדים, בית ספר יסודי ומקצועי, כולל אברכים ועוד.
לרב פבזנר היה קשר טוב עם הנשיא ז'אק שיראק.
נפטר בד' בתשרי תשס"ט מדלקת ריאות חריפה. בהלוויתו ספדו לו הרבנים דוד משה ליברמן, יוסף סיטרוק, דוד משאש ועוד. במהלך הלוויה הוכתר בנו הרב אברהם ברוך לממלא מקומו ברבנות. ונטמן בהר הזיתים שבירושלים.
ביום השלושים לפטירתו נערך מעמד במוסד "סיני" בפריז, מעמד זיכרון והכתרה רשמי לבנו.
סאלו (פינלנד)

היסטוריה

סאלו פעלה כמרכז המסחר הכפרי לפחות מאז המאה ה-16, ומוקמה באזור דרך החוף הגדולה, הדרך המזרח-מערבית החשובה חצתה את נהר סאלו, אשר סיפק את הדרך אל הים. בשנת 1887 סאלו הפכה רשמית לעיר שוק ובתחילת 1891 לעירייה עצמאית. שטח העירייה היה בתחילה קטן מאוד, 0.65 קמ"ר בלבד. בשנת 1932 השטח צמח ל-18 קמ"ר כאשר האזורים אוסקלה והאליקו שבסביבה השכנה סופחו לסאלו. בסופו של דבר סאלו הפכה לעיירה בשנת 1960. עיריית אוסקלה אוחדה עם סאלו 1967, עיריות ועיירות רבות אחרות אוחדו עם סאלו בתחילת 2009. סאלו הוא גם שם משפחה פופולרי בפינלנד.

תעשייה

סאלו ידועה היטב בפינלנד ובעולם בזכות מפעל הטלפונים הניידים הגדול שלה שהופעל על ידי נוקיה. נוקיה החלה לייצר טלפונים ניידים בסאלו לראשונה בשנת 1981. מפעל חדש המשתרע על כ-15,000 מ"ר נפתח ביוני 1995. בשלב זה הועסקו שם 1,200 איש והיא ייצאה מוצרים ל-70 מדינות החל משנת 1995. נכון לשנת 2008 הועסקו במפעל 5,000 איש.
בשנת 2012, עקב הפסדים כספיים כבדים, נוקיה פיטרה שליש מכוח העבודה של סאלו והעבירה בהדרגה את הייצור לאסיה. הייתה לכך השפעה שלילית על העיר עם עליית האבטלה. בשנת 2010 נוקיה היוותה 95% מההכנסות ממיסי החברות בעיירה, שהסתכמו בכ-60 מיליון אירו, אך אלו הסתכמו ב-14 מיליון אירו עד 2012.  בסוף השנה סאלו כבר לא ייצרה חומרה והפכה למרכז מחקר ופיתוח.
לאחר שהמרכז הוחזק בידי מיקרוסופט מובייל, הפיטורים המשיכו ובסופו של דבר ביוני 2015 מיקרוסופט הודיעה על סגירת המפעל, מה שהעמיד את משרות 1,100 העובדים בסיכון. בשלב זה שיעור האבטלה של סאלו עמד על 15%, והפיטורים יכלו לדחוק זאת ל-20%.

ספורט

העיר היא ביתה של קבוצת הכדורסל סאלון וילפאס ויקינגס, אשר משחקת באגף הפיני הראשון, קוריסליגה. היא משחקת את משחקיה הביתיים בסאלוהלי.

תחבורה

המסלול האירופי E18 חוצה את סאלו ועובר כמה קילומטרים צפונה ממרכז העיר. רכבת החוף מהלסינקי לטורקו ובהמשכה לנמל טורקו חוצה את מרכז העיר. כל רכבות ה-InterCity ורוב הרכבות הפנדולינו המהירות עוצרות בתחנת הרכבת סאלו. שדות התעופה הקרובים ביותר הם שדה התעופה בטורקו (מספר מוגבל של טיסות פנימיות ובינלאומיות) ונמל התעופה הלסינקי-ונטה.
בשנת 2016, העיר סאלו חתמה על מכתב כוונות עם החברה וירג'ין היפרלופ וואן מלוס אנג'לס במטרה לפתוח בפרויקט לבניית צינור היפרלופ באורך 50 ק"מ בין סאלו לטורקו.
ונזכור את כולם?

רקע

בשנת 2010, נחשפו יוצרי הסרט לספרו של משה ארנס, "דגלים מעל הגטו" שהציג סיפור שונה ממה שהכירו אודות מרד גטו ורשה, ואת תפקידה החשוב של מחתרת אצ"י במרד. לאחר פגישה עם ארנס איתרו היוצרים את הלוחמת האחרונה ששרדה מהארגון הצבאי היהודי (אצ"י), ז'וטה הרטמן שומעו את סיפור מרד גטו ורשה כפי שהיא חוותה אותו. בעקבות סיפורה, החלו לחקור עדויות שונות על ההתרחשויות האמיתיות במרד. במהלך התחקיר הגיעו לדוחות של הגנרל הגרמני יורגן שטרופ, אשר מונה על ידי היינריך הימלר לדכא את המרד ולהשמיד את גטו ורשה. בדוחות אלו מפרוט באופן נרחב מהלך המרד והם נותנים תוקף לתפקידה המרכזי של מחתרת האצ"י בלחימה בגטו ורשה ובמרד גטו ורשה בפרט.
הסרט משלב ראיונות עם אנשי מפתח מאותה תקופה, אנימציה ושחזורים היסטוריים של ההכנות למרד והקרב בכיכר מורנובסקי, שניהלו אנשי האצ"י.

תקציר

במשך השנים שלאחר מלחמת העולם השנייה הפך מרד גטו ורשה לסמל ההתנגדות והגבורה היהודית בתקופת השואה. מרדכי אנילביץ' והארגון היהודי הלוחם זכו לתהילת עולם, כגיבורים שלא הלכו כצאן לטבח, אלא עמדו זקופי קומה עם הנשק ביד. עם זאת, בין הלוחמים של מרד גטו ורשה הייתה קבוצה נוספת, אשר לא זכתה להנצחה בזיכרון הקולקטיבי. היו אלה חברי הארגון הצבאי היהודי – האצ"י, קבוצת לוחמים של תנועת הנוער בית"ר, שהשתייכה למחנה הרוויזיוניסטי.
קבוצה זו, אשר מנתה כמה מאות לוחמים והייתה חמושה טוב יותר משאר הקבוצות הלוחמות בגטו, הונהגה על ידי פאוול פרנקל ולאון רודאל והייתה אחראית לקרבות הגדולים והעיקשים ביותר של המרד. את הדגל הכחול לבן שלוחמיה הניפו בשמי הגטו לא הצליחו הגרמנים להסיר במשך 4 ימים.
עד לתחילת המרד ואף במהלכו לא התאחדו שני הארגונים – אצ"י ואי"ל ולמרות הסכנה המשותפת שארבה להם - לחמו בנפרד. חילוקי הדעות האידילוגיים, בין הרוויזיוניסטים והסוציאליסטים, היו עמוקים מדי. אך לעומת סיפורו של אי"ל וגיבוריו, שהונצח בעשרות סרטים, ספרים, מחקרים ושמות של רחובות, סיפורם של לוחמי האצ"י נותר תעלומה. רק לאחר צאתו לאור של הספר "דגלים מעל הגטו" מאת פרופ׳ משה ארנס התחילה חזרתם האיטית של האצ"י לתודעה הלאומית.
הסרט מתעד את סיפורה של ז׳וטה הרטמן, שהייתה השריד האחרון לאותם לוחמים אמיצים. כחברת האצ"י, ז'וטה עסקה במשימות שונות ביניהן הברחת נשק לתוך תחומי הגטו. במהלך המרד עצמו הוצבה על אחד הגגות ברובע המברשתנים ותוך כדי הלחימה ראתה במו עיניה את הדגלים – הציוני והפולני – נישאים בשמי הגטו הבוער. עם דיכוי המרד נתפסה בידי הגרמנים ונשלחה למחנה מיידנק. שם שרדה התעללויות קשות שלא שברו את רוחה. מאז עלייתה לישראל ביקשה לספר את סיפור לוחמי האצ"י, אך נדחתה על ידי כל הגורמים הרשמיים, משמאל ומימין. במשך שנים התהלכה כדבריה "עם דבר כל כך גדול בבטן... ולא היה לי למי לספר".
סיפורה של ז׳וטה הוא בבואתו של סיפור האצ"י: לחימה אמיצה בזמן המרד ושכחה לאחריו.

הפקה

הצילומים לסרט נערכו בישראל, פולין ואוקראינה בין השנים 2011 ל-2016.
בסרט משתתפים היסטוריונים, חוקרים ועדים למרד: פרופ׳ משה ארנס, יהודה הרטמן, חיים הרטמן, ד"ר תמר קטקו, תא"ל במיל׳ צבי קן-תור, ד"ר אוגוסט גרבסקי, ד"ר יצחק (טולקה) ארד, ד"ר סטפן ברטקובסקי, פרופ׳ אודי לבל, ז׳נט פולטורז׳יצקי, שמחה רותם (קז׳יק), רון כהן פרירה.
יאגדפנצר

יאגדפנצר (Jagdpanzer; בגרמנית: 'טנק צייד') הוא אחד משני טיפוסים של משחיתי טנקים אשר יוצרו בגרמניה הנאצית במהלך מלחמת העולם השנייה. משחיתי טנקים מטיפוס יאגדפנצר היו הדור השני של משחיתי הטנקים הגרמנים, והם התאפיינו בדרך כלל בשריון רב כשהם מורכבים מהטנקים החדישים ביותר.

פיתוח

פיתוח דגמי היאגדפנצר היוו המשך ישיר למשחיתי הטנקים מסוג פנצרייגר (צייד טנקים). הפנצרייגרים היו משחיתי טנקים בעלי מיגון קל יחסית, אשר לרוב התבססו על טנקים מיושנים שבמקום צריח הותקן על התובה תותח נ"ט וסביבו מיגון קל נגד רסיסים. החל מסוף שנת 1943 החלו להיבנות משחיתי טנקים מסוג חדש אשר התותח שלהם הורכב בתוך גוף הטנק (או במקרה של האלפנט והיאגדטייגר - גוף הטנק הורחב כלפי מעלה כדי לכלול את התותח במעטפת משוריינת היטב).
הרק"מ שהיווה בסיס תפיסתי לפיתוח היאגדפנצרים היה השטוג סימן 3, רק"מ שהוגדר כתותח סער לפריצת מכשולים, אך למעשה תפקד במקרים רבים כמשחית טנקים. השטוג היה אחד מהכלים המבצעיים הראשונים שכללו תותח בקדמת התובה, מה שהביא לכך שהוא היה בעל צללית נמוכה מאוד והצוות היה יחסית מוגן בתובה המשוריינת. כך פותחו היאגדפנצרים כמשחיתי טנקים שכללו את כוח האש של הפנצרייגרים עם השרידות הגבוהה של השטוג.
ראשונים בסדרה היו היאגדפנצר 4 (שהתבסס על הפנצר סימן 4) והיאגדפנצר 38(t) הצר (שהתבסס על טנק השלל הצ'כי הפנצר 38(t)), שניהם כללו תותח נ"ט 75 מ"מ. לצד פיתוח היאגדפנצר 4 פותח גם השטוג סימן 4, מה שהוביל לרבים (בהם היינץ גודריאן) להטיל ספק בנחיצות משחית טנקים נוסף בעל אותו תותח ומבוסס על אותו טנק. בהמשך פותח היאגדפנתר (מתוך הפנצר סימן 5 או פנתר) ואלפנט (מתוך הטיגר) שחומשו בתותח 88 מ"מ והאחרון בסדרה היה היאגדטיגר (מתוך הטיגר II) שחומש בתותח 128 מ"מ. שני האחרונים כללו הרחבה של תובת הטנק כלפי מעלה במעטפת משוריינת מרובעת סביב התותח ממוגנת היטב בעובי 200 מ"מ פלדה באלפנט ו-250 מ"מ ביאגדטיגר.
מתתיהו דגן

ד"ר מתתיהו (מתי) דגן (1937 – 21 בנובמבר 2012) היה איש חינוך ישראלי בכיר, ראש המינהל לחינוך הדתי במשרד החינוך.

ביוגרפיה

דגן נולד בחנוכה ה'תרצ"ח בעיר ספרו שבמרוקו. הוא למד בתלמוד תורה ובבית ספר "אליאנס" בעיר ולאחר מכן בישיבת נובהרדוק בצרפת. לאחר עלייתו לארץ ישראל למד בישיבת נתיב מאיר ובישיבת הדרום, שם גם למד בבית המדרש למורים. לאחר ששימש מנהל בתי ספר במושב שתולים ובקריית מלאכי, מנהל בית הספר לעובדי הוראה בכירים וראש המחלקה לחינוך תורני באנגליה כשליח הסוכנות היהודית), התמנה למפקח ארצי ובשנת 1980 לסגן ראש המינהל לחינוך הדתי במשרד החינוך ובשנת 1989 למנהל המינהל, תפקיד בו שימש למעלה מעשור. במקביל, שימש כמרצה באוניברסיטת בר-אילן ובמכללה האקדמית אשקלון. דגן, שלו תואר דוקטור לחינוך מהאוניברסיטה העברית בירושלים (2002), הרבה לכתוב על מערכת החינוך וזרמיה. ספרו "החינוך הציוני הדתי במבחן הזמן והתקופה" עוסק בהתפתחותו של החינוך הציוני-דתי ומקומו בקהילה הציונית דתית.
נפטר בז' בכסלו ה'תשע"ג.
וירג'ין גורדה

היסטוריה

על פי הפולקלור המקומי, שמו של האי "הבתולה השמנה" - ניתן לו על ידי כריסטופר קולומבוס אשר גילה את האי במסעו השני לאמריקה, בשל צורת האי - הדומה לאישה שמנה השוכבת על גבה.

כלכלה

עיקר כלכלת האי מתבססת על התיירות, המגיעה לאי בשל התצורות הגאולוגיות הייחודיות שבו, הנקראות "המרחצאות" ("The Baths"). המרחצאות הם חופי רחצה בהם נראים שרידים של פעילות געשית שתוצאותיה הם גושי גרניט ענקיים המכסים את החופים ויוצרים חופים פרטיים קטנים ביותר בהם יכולים התיירים לשחות במים רדודים המוגנים מגלי האוקיינוס.
מקדמי קלבש-גורדן

במכניקת הקוונטים, מקדמי קלבש-גורדן הם מקדמים המשמשים לבניית מצבים עצמיים של התנע הזוויתי הכולל של מערכת מורכבת מתוך מצבים עצמיים של תנע זוויתי של תת-מערכות שלה.

שימושים

כאמור, המקדמים משמשים לבניית מצבים של התנע הזוויתי הכולל מתוך מצבים של התנעים הזוויתיים הנפרדים. בנוסף, לתכונות מקדמי קלבש גורדן יש חשיבות בקביעת כללי ברירה של מעברים קרינתיים תוך שימוש במשפט ויגנר-אקרט.
Sounds Like a Melody

רקע

במקור תכננה הלהקה להוציא את השיר "Forever Young" כסינגל השני לאחר השיר "Big in Japan" שזכה להצלחה. עם זאת חברת ההקלטות ביקשה שהלהקה תוציא שיר אחר בין שני הסינגלים הללו. כתוצאה מכך "Sounds Like a Melody" נכתב ועובד בתוך יומיים. על בחירה זו הגיב סולן הלהקה מריאן גולד:"המהלך הזה הרגיש כמו עלבון לאינסטינקטים ההיפים שלנו. לכתוב מוזיקה לצרכים מסחריים נראה כמו לזנוח את העקרונות שבהם אנחנו מאמינים. מצד שני האם זה לא פתח לנו אפשרויות נפלאות בעולם החדש והאמיץ של מוזיקת הפופ?" הלחץ לכתוב את השיר גרם ללהקה לא לאהוב אותו, וחבריה סירבו לנגנו בהופעות מעל ל-10 שנים.
תהליך מקרי ארגודי

בהסתברות וסטטיסטיקה, תהליך אקראי ארגודי הוא תהליך אקראי אשר בו כל פונקציה זמנית, הפועלת על מדגם ארוך מספיק, דומה לפונקציה המתאימה על הסטטיסטיקה של התהליך, והשוויון מתקיים בגבול עבור דגם אינסופי. באופן זה ניתן להסיק על תכונות סטטיסטיות כגון התוחלת לפי ממוצע המדגם בלבד וללא ידע סטטיסטי מקדים על התהליך.

תמצית הרעיון

פעמים רבות יש לבצע עיבוד כלשהו על תהליכים אקראיים, ועיבוד זה מתבצע על ידי שימוש בסטטיסטיקה של התהליך, כגון התוחלת או האוטוקורלציה. עיבוד זה יכול להיות למשל שערוך ערך עתידי של תהליך על סמך דגימות העבר. עם זאת, במקרים מעשיים רבים הסטטיסטיקה של התהליך האקראי כלל אינה נתונה, ובמקום זאת נתון רק דגם יחיד של התהליך. במקרה זה, יש צורך לשערך את הסטטיסטיקות הדרושות מהדגם הנתון בלבד. תכונת הארגודיות מאפשרת שערוך של לפחות חלק מסטטיסטיקות אלו, ודבר זה אינו נכון באופן כללי עבור תהליך אקראי כלשהו.
משמעות הארגודיות היא, אפוא, היכולת לשערך תכונות סטטיסטיות של תהליך על סמך פונקציה שפועלת על דגם יחיד שלו, בזמן ארוך מספיק. תהליך אקראי יכול להיות ארגודי במומנטים שונים כפי שמתואר בהמשך.

הגדרה

יהי  תהליך אקראי סטציונרי בזמן בדיד המוגדר בזמנים . אזי תהליך זה יקרא ארגודי אם לכל פונקציה חסומה , לכל מספר פרמטרים , ולכל  מתקיים:
במקרה זה יש לציין גם את אופי ההתכנסות של השוויון הנ"ל.
כלומר, עבור תהליך ארגודי, הממוצע הזמני על פני  דגימות של הפונקציה  הוא התוחלת של אותה הפונקציה - תהליך המתייחס לסטטיסטיקה של התהליך.
הערה: ההגדרה הובאה לתהליך אקראי בדיד. ניתן להכלילה גם למקרה של תהליך אקראי רציף.

ארגודיות במומנט ראשון ושני

תהליך יכול להיות ארגודי באופן חלקי; ייתכן כי עבור תהליך מסוים, ניתן יהיה לשערך את תוחלתו ואת פונקציית האוטוקורלציה על ידי דגימותיו, אך לא ניתן יהיה לשערך מומנטים מסדר גבוה יותר. במקרה זה, אומרים שהתהליך האקראי הוא ארגודי במומנט ראשון, במומנט שני, בשניהם, וכן הלאה.
יהי  תהליך אקראי סטציונרי כפי שמוגדר לעיל, ויהי  הממוצע הזמני של התהליך על פרק זמן :
אזי אם הממוצע הזמני הנ"ל מתכנס לתוחלת התהליך,  (כאשר התוחלת אינה תלויה בזמן, מפאת היות התהליך סטציונרי), בממוצע ריבועי כאשר , אומרים שהתהליך הוא ארגודי בממוצע ריבועי במומנט ראשון.
באופן דומה ועבור אותו התהליך, תהי  פונקציית האוטוקורלציה האמפירית:
אזי אם פונקציה זו מתכנסת לאוטוקורלציה האמיתית, המוגדרת על ידי הסטטיסטיקה של התהליך:  (שהיא פונקציה של הפרש הזמנים  בלבד, מפאת היות התהליך סטציונרי), לכל  בממוצע ריבועי כאשר , אומרים שהתהליך הוא ארגודי בממוצע ריבועי במומנט שני.

דוגמאות

אינטואיטיבית, משמעות היות התהליך ארגודי היא שדגימותיו בעלות קורלציה נמוכה אחת למשנתה. כך למשל, כדוגמה לתהליך ארגודי במומנט ראשון ניתן לציין תהליך בעל תוחלת 0 שדגימותיו בלתי תלויות ושוות התפלגות. נניח שמדובר בתהליך בו כל דגימה מפולגת ברנולי עם פרמטר . אזי נצפה שלאחר זמן רב , כ- דגימות תהיינה בעלות הערך 1 בעוד שהשאר תהיינה בעלות הערך 0. לכן, המיצוע הזמני יהיה דומה לתוחלת.
כדוגמה לתהליך שאינו ארגודי, ניתן לציין תהליך אשר דגימותיו נקבעות לפי ערך יחיד. יהיה  תהליך אקראי השווה למשתנה  המפולג ברנולי בעל פרמטר . כלומר:  וכל ערכי התהליך זהים. אזי במקרה זה, בעוד שתוחלת התהליך תהא , מיצוע זמני יניב אחד מבין שני ערכים - 0 או 1, שכן ערך זה קבוע לכל זמן. במקרה זה, אין שוויון בין הממוצע הזמני לתוחלת והתהליך אינו ארגודי. בנוסף, ניתן לראות כי במקרה זה יש קורלציה גבוהה מאד בין דגימות התהליך, שכן הן שוות זו לזו.
עמדת ירי

עמדת ירי היא על פי רוב מחפורת או חלק ממערכת חפירות בגודל המתאים לפחות ללוחם אחד על כלי נשקו, אשר נועדה לספק ללוחם הגנה משופרת ושדה אש יעיל. עמדות ירי מבודדות נקראות גם "שוחת שועל" (foxhole). עמדות ירי מבודדות נבנות בעיקר כאשר יש צורך בבניה מהירה של מערך הגנה בשטח פתוח אשר עני במכשולים טבעיים. השימוש הנרחב הראשון בהיסטוריה בעמדות ירי כאלו נעשה במערכה בצפון אפריקה במלחמת העולם השנייה.
העמדה, החפורה ברובה מתחת לפני הקרקע או מוגבהת מעט מעליה מעניקה הגנה ללוחמים הנמצאים בתוכה מפני רסיסים ומקטינה את חשיפת הלוחמים לאש נגדית. שדה האש המשופר נגזר מבחירת מיקום העמדה, ובדרך כלל מבנה העמדה יוצר תנאים נוחים להפעלת הנשק, כגון מיקום נסתר לחצובה, משטח נוח להשענת רובה או כל נשק אחר, מקום מסודר ונגיש לתחמושת נוספת.
עמדת ירי ניתנת להכנה על ידי חיילים לא מיומנים בתנאי שטח: ההתחפרות בקרקע מתבצעת על ידי את חפירה, והגבהת העמדה מתבצעת במקרים רבים על ידי שקי חול, מיגון הזמין גם בתנאי שטח וללא צורך בשימוש בציוד מכני הנדסי.
בשימוש בציוד הנדסי, נבנות עמדות ירי שיכולות לשמש גם לנשק כבד יותר כגון תותח ללא רתע, ואף לטנקים.